REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/14/19

11. februar 2019. godine

B e o g r a d

ZAPISNIK

31. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 11. FEBRUARA 2019. GODINE

Sednica je počela u 9,15 časova.

Sednicom je predsedavao Ljubiša Stojmirović, zamenik predsednika Odbora.

Sednici su prisustvovali članovi Odbora: Marko Atlagić, Predrag Jelenković, zamenik člana (Milena Bićanin), Vladimir Orlić, Fatmir Hasani, Nataša St. Jovanović, Milan Knežević, zamenik člana (Muamer Zukorlić) Đorđe Kosanić i Žarko Obradović.

Sednici nisu prisustvovali članovi Odbora: Marko Parezanović, Olena Papuga, Aleksandra Jerkov, Žarko Korać, Mihajlo Jokić, Miletić Mihajlović i Aleksandra Jerkov niti njihovi zamenici.

Sednici su prisustvovali iz Ministarstva prosvete, nauke i tehnološkog razvoja: Vladimir Popović, državni sekretar i Saša Lazović, pomoćnik ministra.

Nakon glasanja usvojen je sledeći:

D n e v n i r e d

1. Razmatranje Predloga zakona o potvrđivanju Konvencije o osnivanju Evropske organizacije za nuklearna istraživanja, koji je podnela Vlada (broj 011-224/19 od 8. februara 2019. godine);
2. Razmatranje Predloga zakona o potvrđivanju Protokola o privilegijama i imunitetetima Evropske organizacije za nuklearna istraživanja, koji je podnela Vlada (broj 011- 223/19 od 8. februara 2019. godine).

Pre prelaska na razmatranje utvrđenog dnevnog reda, usvojen je zapisnik sa 30.

**Prva tačka dnevnog reda:**

U vezi sa prvom tačkom dnevnog reda, Vladimir Popović, državni sekretar u Ministarstvu je istakao da je Evropska organizacija za nuklearna istraživanja (CERN) osnovana 1953. godine, zajedničkim ulaganjem 12 evropskih država, među kojima i nekadašnje SFRJ. Republika Srbija postala je pridruženi član 2012. godine, jer je ispunila potrebna tri uslova koja su se tražila.

S obzirom na to da nije bilo diskutanata, stavljen je Predlog zakona na glasanje.

Nakon glasanja, Odbor je usvojio sledeći

I Z V E Š T A J

Odbor je u skladu sa čl. 155. stav 2. i 170. Poslovnika Narodne skupštine odlučio nakon glasanja, da predloži Narodnoj skupštini **da prihvati** Predlog zakona o potvrđivanju Konvencije o osnivanju Evropske organizacije za nuklearna istraživanja.

Za izvestioca Odbora na sednici Narodne skupštine određen je prof. dr Ljubiša Stojmirović, zamenik predsednika Odbora.

**Druga tačka dnevnog reda:**

U vezi sa drugom tačkom dnevnog reda nije bilo diskutanata te je Predlog zakona stavljen na glasanje.

Nakon glasanja, Odbor je usvojio sledeći:

I Z V E Š T A J

Odbor je u skladu sa čl. 155. stav 2. i 170. Poslovnika Narodne skupštine odlučio nakon glasanja, da predloži Narodnoj skupštini **da prihvati** Predlog zakona o potvrđivanju Protokola o privilegijama i imunitetima Evropske organizacije za nuklearna istraživanja.

Za izvestioca Odbora na sednici Narodne skupštine određen je Ljubiša Stojmirović, zamenik predsednika Odbora.

Sednica je završena u 9,30 časova.

SEKRETAR ZAMENIK PREDSEDNIKA

Dragomir Petković Ljubiša Stojmirović